**LĪGUMS**

(Par elektriķa, santehniķa un remontdarbu strādnieka pakalpojumu nodrošināšanu Rīgas valstspilsētas pašvaldības policijas objektos)

*Rīgā,*

*Parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk **– Pasūtītājs**),tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikumu Nr. 39 “Rīgas valstspilsētas pašvaldības policijas nolikums” 12. punktu, no vienas puses, un

**SIA “EVIRA”**, vienotais reģistrācijas Nr. 40203462206 (turpmāk – **Izpildītājs**), tās valdes locekļa **\_\_\_\_\_\_\_** personā, kurš rīkojas uz statūtu pamata, no otras puses,

bet katrs atsevišķi un abi kopā saukti – **Puses**, pamatojoties uz Pasūtītāja Nodrošinājuma pārvaldes priekšnieka 2025. gada 5. augusta ziņojumu Nr. RPP-25-1286-dv, noslēdz šo līgumu (turpmāk – **Līgums**):

1. **Līguma priekšmets**

Pasūtītājs uzdod, bet Izpildītājs apņemas veikt noteiktus darbus Pasūtītāja objektos, darbu izpildei iesaistot Izpildītāja darbiniekus (elektriķus, santehniķus un remontdarbu strādniekus), saskaņā ar Līguma pielikumu “Tehniskā specifikācija-Finanšu piedāvājums” un Līguma noteikumiem (turpmāk – **Pakalpojums**).

1. **Līguma summa un norēķinu kārtība**
   1. Līguma summa bez pievienotās vērtības nodokļa (turpmāk – **PVN**) ir EUR 9 999,00 (deviņi tūkstoši deviņi simti deviņdesmit deviņi *euro*, 00 centi), PVN 21% ir EUR 2 099,79 (divi tūkstoši deviņdesmit deviņi *euro*, 79 centi). **Kopējā Līguma summa ar PVN 21% ir EUR 12 098,79 (divpadsmit tūkstoši deviņdesmit astoņi *euro*, 79 centi)**.
   2. Pakalpojuma cena Līguma darbības laikā nevar tikt paaugstināta.
   3. Pakalpojuma cenas paaugstināšana var būt par iemeslu Līguma izbeigšanai.
   4. Piegādātājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas numurs: 90011524360;**

**PVN reģistrācijas Nr.: LV90011524360;**

**Banka: Luminor Bank AS Latvijas filiāle**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no rēķina piegādes kanāliem:
     1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā www.eriga.lv, atbilstoši portāla www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portāla www.eriga.lv sadaļā “Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
  4. Piegādātājs ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  5. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **Pasūtījuma izpildes kārtība, termiņi un garantijas**
   1. Izpildītājs veic noteiktu Pakalpojumu izpildi pēc Pasūtītāja pieteikuma saņemšanas. Pasūtītājs pieteikumu Izpildītājam iesniedz elektroniskā veidā sūtot pieteikumu uz e-pasta adresi: ilmars\_1@inbox.lv, vai piesakot Pakalpojumu pa tālruni 22447055.
   2. Izpildītājs pēc pieteikuma saņemšanas nekavējoties, bet ne vēlāk ka 1 (vienas) darba dienas laikā, veic pieteikumā minētā pakalpojuma izpildi.
   3. Izpildītājs un Pasūtītājs savstarpēji var vienoties par noteiktā pakalpojuma izpildes termiņiem un kārtību.
   4. Ja Izpildītājam Pasūtītāja labā ir jāveic citi darbi, kas nav noteikti Līguma pielikumā “Tehniskā specifikācija-Finanšu piedāvājums”, tad Izpildītājs paziņo Pasūtītājam iespējamo darbu izmaksu tāmi elektroniskā veidā. Pasūtījuma izpilde tiek uzsākta tikai pēc tāmes saskaņošanas.
   5. Pakalpojums tiek uzskatīts par izpildītu un pieņemtu, kad abas Līguma Puses paraksta pieņemšanas-nodošanas aktu. Pieņemšanas-nodošanas akts tiek sastādīts par katru izpildītu pieteikumu atsevišķi. No Pasūtītāja puses pieņemšanas-nodošanas aktu ir tiesīgs parakstīt Pasūtītāja Saimniecības nodaļas darbinieks.
   6. Izpildītājs noteikto Pakalpojumu izpilda pilnā apmērā un kvalitātē.
   7. Pasūtītājs nepieņem Pakalpojumu, ja tiek konstatēti kvalitātes trūkumi, nepilnības vai neatbilstība Līguma noteikumiem.
   8. Izpildītāja pienākums ir 5 (piecu) darba dienu laikā, pēc pretenziju saņemšanas no Pasūtītāja, par saviem līdzekļiem novērst Pakalpojuma izpildē konstatētos trūkumus vai vienoties ar Pasūtītāju par trūkumu novēršanas kārtību un termiņiem, kādos tiks novērsti noteiktā Pakalpojuma trūkumi. Pasūtītājam ir tiesības izteikt pretenzijas par pakalpojuma izpildi 1 (viena) gada laikā pēc pieņemšanas-nodošanas akta parakstīšanas.
   9. Izpildītājs nodrošina, ka Pasūtītāja noteikto Pakalpojumu izpildei tiks iesaistīti kvalificēti darbinieki, kuri ir apmācīti un tiesīgi veikt noteiktus darbus saskaņā ar spēkā esošajiem normatīvajiem aktiem.
   10. Izpildītājs sniedz Pakalpojumu ar savu personālu, transportu un aprīkojumu, vai arī piesaistot apakšuzņēmējus.
2. **Pušu tiesības un pienākumi**
   1. Pasūtītājam ir tiesības saņemt kvalitatīvu Pakalpojumu.
   2. Pasūtītājam ir tiesības neveikt saņemtā Pakalpojuma apmaksu, kamēr Izpildītājs nav veicis nekvalitatīvā Pakalpojuma konstatēto trūkumu un nepilnību novēršanu.
   3. Pasūtītājs ir tiesīgs izvirzīt pretenzijas par Pakalpojuma kvalitāti.
   4. Pasūtītāja pienākums ir pieņemt Līgumam atbilstošu un kvalitatīvu Pakalpojumu un to apmaksāt.
   5. Pasūtītāja pienākums ir sastādīt konstatācijas aktus par Pakalpojuma kvalitātes neatbilstību, ja tādi ir konstatēti, un informēt par to Izpildītāju.
   6. Pasūtītājam ir pienākums pēc nepieciešamības nodrošināt Izpildītāju ar remontmateriāliem noteikta Pakalpojuma izpildei.
   7. Izpildītājam ir tiesības noteikta Pakalpojuma izpildei piesaistīt apakšuzņēmēju, par to iepriekš informējot Pasūtītāju.
   8. Izpildītājam ir pienākums izpildīt noteiktu Pakalpojumu Līguma un Pasūtītāja noteiktajos termiņos un kvalitātē.
   9. Izpildītājam ir tiesības saņemt samaksu par Pakalpojumu Līgumā noteiktajā termiņā.
3. **Pušu atbildība**
   1. Izpildītājs ir atbildīgs par Līgumā noteikto Pakalpojuma kvalitātes prasību ievērošanu, kā arī par kvalitātes prasību ievērošanu, kādas ir noteiktas Latvijas Republikas normatīvajos aktos, un par šo prasību neievērošanu atbild Līgumā un Latvijas Republikas normatīvajos aktos paredzētajā kārtībā.
   2. Izpildītājs ir atbildīgs par apakšuzņēmēja darbībām un darba kvalitāti noteiktā Pakalpojuma izpildē.
   3. Izpildītājs ir atbildīgs par noteiktā Pakalpojuma izpildi Pušu noteiktajā termiņā. Termiņa neievērošanas gadījumā Pasūtītājs ir tiesīgs prasīt no Izpildītāja līgumsodu 1% (viena procenta) apmērā no Līguma summas par katru kavējuma dienu, bet ne vairāk kā 10% (desmit procentus) no Līguma summas.
   4. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs prasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet ne vairāk kā 10% (desmit procentus) no kavētās norēķina summas.
   5. Ja Līgums tiek izbeigts Izpildītāja vainas dēļ saskaņā ar Līguma 7.3.1. un/vai 7.3.2. apakšpunktu, Pasūtītājs no Izpildītāja ir tiesīgs prasīt līgumsodu 10% (desmit procenti) apmērā no kopējās Līguma summas.
   6. Līgumsoda samaksa neatbrīvo Puses no savu pienākumu izpildīšanas.
   7. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
   8. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
4. **Strīdu izskatīšanas kārtība**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ka Puses nevar vienoties, strīdus jautājumu nodod izskatīšanai tiesā, saskaņā ar spēkā esošajiem normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
5. **Līguma darbības termiņš un izbeigšana**
   1. Līgums stājas spēkā ar abu Pušu parakstīšanas brīdi un darbojas 1 (vienu) gadu, bet garantijas jomā līdz pilnīgai saistību izpildei.
   2. Līguma darbības termiņš automātiski izbeidzas, līdzko tiek sasniegta Līguma 2.1. punktā norādītā Līguma summa, vai arī par neizmantotās Līguma summas atlikumu Pasūtītājam nav iespējams saņemt Pakalpojumu.
   3. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
      1. ja Pasūtītāju neapmierina Pakalpojuma kvalitāte, jo tā neatbilst Līguma noteikumiem;
      2. ja Izpildītājs vēlas paaugstināt Pakalpojuma cenu;
      3. ja Izpildītājs pasludināts par maksātnespējīgu;
      4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Izpildītāja saimnieciskā darbība.
   4. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
   5. Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcija.
6. **Papildus noteikumi**
   1. Jebkuri Līguma grozījumi noformējami rakstveidā un, pēc to abpusējas parakstīšanas, pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
   3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Puses apņemas nekavējoties informēt viena otru par savu rekvizītu maiņu.
   5. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   6. Līgums sastādīts uz 5 (piecām) lapām ar pielikumu “Tehniskā specifikācija-Finanšu piedāvājums” uz 2 (divām) lapām, kas ir neatņemama Līguma sastāvdaļa.
7. Pušu rekvizīti un paraksti

|  |  |  |
| --- | --- | --- |
| **Pasūtītājs:** |  | **Izpildītājs:** |
| Rīgas valstspilsētas pašvaldības policija  Valērijas Seiles iela 12A, Rīga, LV-1019 |  | SIA “EVIRA” |
| **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: Luminor Bank AS Latvijas filiāle  Kods: RIKOLV2X  Konts: LV41RIKO0021800014010  RD iestādes kods: 219 |  | **Norēķinu rekvizīti:**  PVN reģ. Nr.:  Banka:  Kods:  Konts: |
| **Par līguma izpildi atbildīgās personas:**  Tālrunis:  E-pasts: |  | **Par līguma izpildi atbildīgā persona:**  Tālrunis:  E-pasts: |
|  |  |  |
|  |  |  |
| **J. Lūkass** |  |  |